รับหน้าเสื่อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ทีมข่าวการเงิน
ควันหลงจากการปรับระบบเคลียริงเช็คของธนาคารกสิกรไทย ตามที่แบงก์ชาติกำหนด ทำเอาคุณพี่ กฤษฎา ล่ำซำ รองกรรมการผู้จัดการแบงก์ปาดเหงื่อ เพราะได้รับมอบหมายให้ชี้แจงว่าเกิดปัญหาขึ้นได้อย่างไร
จะไม่ให้ปาดเหงื่อได้อย่างไร เพราะงานนี้ไม่ได้อยู่ในความรับผิดชอบของคุณพี่เขา แต่เป็นงานในอ้อมอกของคุณพี่ ธีรนันท์ ศรีหงส์ รองกรรมการผู้จัดการ ที่ไม่ได้อยู่ที่แบงก์ในช่วงที่เกิดปัญหา
เมื่อไม่ได้ทำแต่ต้องมารับหน้าเสื่อ ชี้แจงต่อลูกค้าว่าเกิดปัญหาได้อย่างไรที่เอาเช็คเข้าบัญชีแล้ว 23 วันยังไม่ได้เงิน ก็ทำให้คุณพี่กฤษฎาเกร็งเสียยกใหญ่ว่าจะอธิบายยังไงลูกค้าจะเข้าใจ
แต่หลังจากชี้แจงข้อเท็จจริงถึงปัญหาไปแล้ว คุณพี่เขาก็โล่งอก ไม่มีลูกค้ามาต่อว่าธนาคารแต่อย่างใด
งานนี้ธนาคารกสิกรไทยถึงกับต้องทำหนังสือขอบคุณธนาคารทุกแห่งที่ร่วมด้วยช่วยเคลียริงเช็คกันจนดึกดื่น ให้ปัญหาผ่านพ้นไปด้วยดี
แต่ที่ทุกคนสงสัยก็คือ แบงก์ชาติเองสั่งให้คนโน้นคนนี้ปรับระบบ ในส่วนของแบงก์ชาติน่ะทดสอบเรียบร้อยแล้วหรือยังขอรับ